stanford-oval/wikipedia huggingface dataset:
Perry Rhodan

Perry Rhodan - miehemme maailmankaikkeudessa (Perry Rhodan) on saksalainen tieteislukemistosarja. Ensimmäinen Perry Rhodan -seikkailu Unternehmen Stardust (suomeksi Kauhun hetkiä kuussa) ilmestyi 8. syyskuuta 1961 Saksassa ja on sen jälkeen ilmestynyt viikoittain. 3100. vihkoromaani Sternenruf ilmestyi 14.01.2021.
Lehti on Saksassa ilmestynyt parhaimmillaan viitenä eri painoksena, mutta nykyään ilmestyy vain 1. painos. Lisäksi sarjaa julkaistaan useissa eri maissa ja eri kielillä (tällä hetkellä: Brasiliassa, Hollannissa, Tšetšeniassa ja Japanissa).
Suomessa Perry Rhodan ilmestyi vuonna 1975. Sarjan julkaisu lopetettiin vain 16 numeron jälkeen.
Perryn perusidea on yksinkertainen. (Hyvä) amerikkalainen astronautti löytää kuusta haaksirikkoutuneen avaruusaluksen, ystävystyy heidän kanssaan ja perustaa galaktisen imperiumin. Välissä seikkaillaan sekä vieraissa galakseissa, että toisissa ulottuvuuksissa ja menneisyydessä. Lisäksi kuolemattomuuden takaava laite auttaa päähenkilön säilyttämisessä. Sarja alkaa vuodesta 1971 ja parhaillaan on menossa vuosi 5659 (14.04.2022/lehti 3165) tai kuten sarjassa lasketaan aikaa (Neue Galaktische Zeitrechnung (NGZ) - uusi galaktinen ajanlasku) vuosi 2072 NGZ.
Perry Rhodanin oheistuotteina on ilmestynyt muun muassa tiivistetty kirjasarja (Silberbände - hopeakannet. 157. kirja Stalker gegen Stalker ilmestyi 07.03.2022), kuunnelmia, eri päähenkilöiden omia alasarjoja (Atlan), taskukirjasarja Perryversumista, musiikkia, sarjakuvia, oheisrihkamaa (hahmoja, julisteita, palapeli, kassi, solmio, muki yms.) ja jopa elokuva S.O.S. im Weltall (1967).
Aiheesta muualla

Perrypedia
Perry Rhodan.net
S.O.S. im Weltall
Plaza Mayor

Plaza Mayor voi tarkoittaa:
Plaza Mayor (Madrid), aukio Madridissa, Espanjassa.
Plaza Mayor (Valladolid), aukio Valladolidissa, Espanjassa.
Plaza Mayor (Salamanca), aukio Salamancassa, Espanjassa.
Plaza Mayor (Lima), aukio Limassa, Perussa.
Plaza Mayor (Trinidad), aukio Trinidadissa, Kuubassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plaza Mayor”, voi hakea sivunnimihaulla, laajalla sivunnimihaulla tai tekstihaulla.
Per Björkvall

Per Björkvall (25. elokuuta 1920 Dragsfjärd – 6. heinäkuuta 2007 Kauniainen) oli suomalainen arkkitehti.
Björkvall syntyi Taalintehtaalla ja vietti lapsuutensa Helsingin Suutarilassa, jossa hänen isällään oli puutarha-alan yritys. Björkvallin arkkitehtiopinnot keskeytyivät sotien ajaksi, mutta hän suoritti ne loppuun vuonna 1951. Hän toimi sitten Lappeenrannan kaupunginarkkitehtina ja perusti 1954 kaupunkiin oman arkkitehtuuritoimiston. Vuonna 1957 hän siirsi toimistonsa Helsinkiin. Hän asui vuodesta 1964 Kauniaisissa ja jättäytyi eläkkeelle 60-vuotiaana 1980. Hän harrasti rotaritoimintaa ja julkaisi eläkevuosinaan puolen tusinaa kirjaa ruotsiksi, omakustanteisten muistelmiensa lisäksi Kauniaisten Rotaryklubin historiikit.
Rakennuksia

Nuijamies-elokuvateatteri, Lappeenranta, 1954
Tapanilan kirkko, Helsinki, 1957
valtion virastotalot, Kemijärvi ja Loimaa, 1970-luvun vaihde
kymmeniä asuintaloja ja kouluja pääkaupunkiseudulla ja Kaakkois-Suomessa
Kirjoja

1987 Båtmössan – krigsminnen
1987 Dödskallefjäriln – barndomsminnen
1988 Julbockens bröllop – en berättelse från Korvatunturi
1990 Taklagsöl – arkitektminnen
1992 Jerisrova – om Lappland
1995 Jorden runt – reseminnen
1997 Svarta boken – anteckningar
Ritual Death Metal

| Ritual Death Metal Deathchain |
| --- | --- | --- |

Studioalbumin tiedot
 Äänitetty : kesä 2012 Necromorbus Studios, Ruotsi
 Julkaistu: 5. huhtikuuta 2013
 Tyylilaji: death metal, thrash metal
 Kesto: 45.55
 Levy-yhtiö: Svart
Listasijoitukset
  Suomen virallinen lista: 12.
Deathchainin muut julkaisut
| Death Gods 2010 | Ritual Death Metal 2013 |   |
Ritual Death Metal on Deathchainin kuudes studioalbumi, joka julkaistiin 5. huhtikuuta 2013 levymerkillä Svart Records.
Albumin musiikki on tyyliltään runsaasti melodisempaa, sekä sisältää black metal -musiikin vivahteita. Albumi nousi Suomen virallisen listan sijalle 12.
Kappaleet

Voice of Sharur – 1.32
Stele ov the Vultures – 5.26
Seven Asakku Shadows – 5.11
Our Lady Under the Earth – 7.13
King Pazuzu – 5.21
Like Worms Upon the Lands – 7.13
Tiamat's Eyes of Death – 6.29
Abzu Doom – 7.30
Kokoonpano

K.J. Khaos – laulu
Cult – kitara
Corpse – kitara
Kuolio – basso
Kassara – rummut
C. Void – laulu
+
L-G Petrov – laulu kappaleessa 6
Kokoonpano > Tuotanto

Tore Stjerna – äänittäjä
Babalon Graphics – kansitaide
Costin Chioreanu – muu grafiikka
Arvostelut

Desibeli.net:
Imperiumi.net:
Inferno:
Kaaoszine.fi: 5/10
Soundi:
Aiheesta muualla

Ritual Death Metal Discogsissa. (englanniksi)
Albumi Ritual Death Metal Encyclopaedia Metallum -sivustolla (englanniksi)
Plaza (kauppakeskus)

| Plaza |
| --- | --- |


Sijainti:  Armfelt, Salo
Avattu:  syyskuussa 1992
Arkkitehti:  Innovarch Oy
Omistaja:  Keskinäinen Työeläkevakuutusyhtiö Elo   Suur-Seudun Osuuskauppa
Liikkeiden määrä:  42
Kerrospinta-ala:  24 450 m²
Kerrosten määrä:  3
Kävijämäärä:  1,9 milj. (2020)
Vuosimyynti:  40,4 milj. € (2020)
Pysäköintipaikkoja:  750
Kotisivu
Kauppakeskuksen pääaukiota.
Plaza on kauppakeskus Salon ydinkeskustassa, Armfeltin kaupunginosassa. Vuonna 2010 Plaza oli Suomen 18:nneksi suurin kauppakeskus. Plaza avattiin syyskuussa 1992 ja sen laajennus avattiin lokakuussa 2006. Plaza on yhteydessä jalankulkusillan avulla kauppakeskus Linjuriin. Vuonna 2017 Plaza täytti 25 vuotta. Samalla Plazaa uudistettiin.
Phil Crane

Phil Crane
Philip Miller ”Phil” Crane (3. marraskuuta 1930 Chicago, Illinois – 8. marraskuuta 2014 Jefferson, Maryland) oli yhdysvaltalainen republikaanisen puolueen poliitikko. Hän istui vuosina 1969–2005 Yhdysvaltain edustajainhuoneen jäsenenä Illinoisista – 1969–1973 Illinoisin 13., 1973–1993 12. ja 1993–2005 8. vaalipiiristä.
Crane opiskeli Hillsdale Collegessa, Wienin yliopistossa, Indianan yliopistossa, DePauwin yliopistossa ja Michiganin yliopistossa. Myös hänen veljensä Dan ja David Crane loivat poliittiset urat, eivät kuitenkaan yhtä pitkäaikaisia ja menestyksekkäitä; David ei koskaan voittanut paikkaa kongressista, ja Danin (edustajainhuoneessa 1979–1985) suosio laski 1980-luvulla hänen oltuaan osallisena Yhdysvaltain edustajainhuonetta kohahduttaneessa seksiskandaalissa.
Phil Crane tuli valituksi kongressiin ensimmäistä kertaa vuoden 1969 erikoisäänestyksessä Donald Rumsfeldin seuraajana. Hän aloitti ensimmäisen täyden kautensa 1970 ja tuli valituksi uudelleen 16 kertaa. Hän vakiinnutti pian asemansa eräänä edustajainhuoneen konservatiivisimmista jäsenistä. Hän oli yksi ehdokkaista presidentinvaaleissa 1980, mutta hänen vaikutusvaltansa alkoi huveta pian tämän jälkeen.
Crane pyrki Yhdysvaltain kongressin jäseneksi viimeistä kertaa vuonna 2004. Vaaleissa hän putosi menettäen paikkansa Melissa Beanille. Hän oli protestantti ja myönsi vuoden 2000 vaalien yhteydessä kärsineensä aiemmin alkoholismista. Hänellä oli aviopuoliso Arlene Catherine Johnson ja kahdeksan lasta.
Crane kuoli keuhkosyöpään 84-vuotiaana Marylandin Jeffersonissa 8. marraskuuta 2014.
Pleuven

| Pleuven (Pluwenn) |
| --- | --- |
 Kunnantalo
 vaakuna
 Pleuven
 Koordinaatit: 47°54′24″N, 4°02′32″W 
Valtio:  Ranska
Alue:  Bretagne
Departementti:  Finistère
Pinta-ala:  
 – Kokonaispinta-ala:  13,69 km²
Väkiluku (2017):  2 987
 – Väestötiheys:  220 as./km²
Postinumero:  29170
Infobox OKVirheellinen NIMI-arvo: 
Pleuven (bretoniksi Pluwenn) on kunta Ranskassa Finistèren departementissa Bretagnen alueella. Se sijaitsee Atlantin valtameren edustalla.
Pleuvenin väkiluku oli 2 987 vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Pleuven Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Pleuven
Käännös suomeksi
Pleuronectinae

| Pleuronectinae |
| --- | --- |
 Kampela (Platichthys flesus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Kampelakalat Pleuronectiformes
Alalahko::  Pleuronectoidei
Heimo::  Oikeasilmäkampelat Pleuronectidae
Alaheimo::  Pleuronectinae  Rafinesque, 1815
Katso myös
   Pleuronectinae Wikispeciesissä   Pleuronectinae Commonsissa 
Infobox OKNimi-testi OK: 
Pleuronectinae on oikeasilmäkampelojen heimoon (Pleuronectidae) kuuluva kalojen alaheimo.
Suvut

Alaheimoon kuuluu 27 sukua.
Acanthopsetta
Atheresthes
Cleisthenes
Clidoderma
Dexistes
Embassichthys
Eopsetta
Glyptocephalus
Hippoglossoides
Hippoglossus
Hypsopsetta
Isopsetta
Kareius
Lepidopsetta
Limanda
Liopsetta
Lyopsetta
Microstomus
Parophrys
Platichthys
Pleuronectes
Pleuronichthys
Psettichthys
Pseudopleuronectes
Reinhardtius
Tanakius
Verasper
Primavera

Primavera tai La Primavera (suom. kevät) voi tarkoittaa seuraavia asioita:
Primavera, kunta Chilessä
La Primavera, kunta Kolumbiassa
La Primavera, hallintopiiri Perussa
Kevät (La Primavera), Botticellin maalaus
La Primavera, Sash!:n kappale
Campionato Primavera, italialainen alle 20-vuotiaiden jalkapallosarja
Coppa Italia Primavera, italialainen alle 20-vuotiaiden cup-muotoinen jalkapallokilpailu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Primavera”, voi hakea sivunnimihaulla, laajalla sivunnimihaulla tai tekstihaulla.
Petšerskin piiri

Petšerskin piirin on eräs Kiovan piireistä.
Petšerskin piirin vaakuna.
Petšerskin piiri (ukr. Печерський район, Petšerskyi raion) on yksi Kiovan kaupungin kymmenestä hallintopiiristä Ukrainassa. Se sijaitsee aivan kaupungin keskustassa. Sen pinta-ala on 20 neliökilometriä ja asukasluku oli vuoden 2018 arvion mukaan 158 327.
Petšersk on Ukrainan valtakeskus. Siellä sijaitsevat muun muassa  Ukrainan presidentinkanslia, Khimairoiden talo, Marijinskyi-palatsi, parlamentti eli Ukrainan korkein rada, Ukrainan valtioneuvoston rakennus, Ukrainan keskuspankki, Ukrainan yleisen syyttäjän rakennus, urheilupalatsi, olympiastadion, Petšerskin lavra, Äiti synnyinmaa -patsas. Monet Kiovan metron asemista sijoittuvat piiriin.
Piirin alueella sijaitsee noin 30 teollisuusyritystä ja 28 ylempää oppilaitosta ja korkeakoulua.
Aiheesta muualla

Kuvia tai muita tiedostoja aiheesta Petšerskin piiri Wikimedia Commonsissa
Petšerskin piirin rajat Open Street Map -kartalla (ukrainaksi)
Priman talo

Priman talo Aurakadun ja Yliopistonkadun kulmassa 2018.
Priman talo on arkkitehti Frithiof Strandellin suunnittelema jugendrakennus Turussa Kauppatorin vieressä Aurakadun ja Yliopistonkadun kulmassa. Rakennus valmistui vuonna 1904. Katujen kulmaan aukeaa sisäänkäynti, ja kummankin kadun suuntaan on sijoitettu erkkeritorni. Parvekkeet on sijoiteltu Strandellille tyypillisesti epäsymmetrisesti. Talossa toimi sen valmistuttua Turun ensimmäinen elokuvateatteri Maailman Ympäri ja sen jälkeen kylpylä. Talon alakerroksessa toimii ravintola ja ylempänä on liike -ja toimistotiloja.
Prime95

Prime95 on George Woltmanin ohjelmoima vapaasti saatavilla oleva ohjelma jota käytetään mersennen alkulukujen etsimiseen GIMPS-projektissa. MPrime on Linuxin komentokehotteesta käytettävä versio Prime95-ohjelmasta. Vaikka suurin osa GIMPS-ohjelman lähdekoodista on vapaasti saatavilla, teknisesti ottaen kyseessä ei ole vapaa ohjelma sillä käyttäjän tulee odottaa projektin hajauttamisen termejä, jos ohjelmaa käytettäessä löydetään vähintään 100 000 000 numeroa pitkä alkuluku ja käyttäjä voittaa $150000 dollarin palkinnon. Ohjelmakoodin pätkä, jota käytetään tarkistussumman luontiin ei ole julkisesti saatavilla turvallisuussyistä johtuen Uudelleenkirjoitettu Fft-ohjelmointikielikenen mukaan? tämänhetkisessä vakaassa versiossa hyödyntää FMA-käskykantaa ja tämän myötä ohjelman suorituskyky on noussut hurjasti. [lähde? ]
Prime95 ohjelmaa käytetään myös suorittimen ja muistien vakauden testaamiseen sen tuottaman äärimmäisen rasituksen vuoksi. Tämän vuoksi ohjelmasta voi valita erillisen "torture test"-muodon joka testaa suoritinta ja muisteja käyttäjän haluaman ajan.
Torture testissä on kolme eri ominaisuutta joiden valinta vaikuttaa siihen,  mitä ominaisuuksia tietokoneesta testataan.  Näitä valintoja voi tehdä muuttamalla Fourierin muunnoksen kokoa. Ohjelman esiasetuksella on kolme eri vaihtoehtoja: pienet fft:t ja paikallaan pysyvillä fft:llä ja blend testillä. Pienet ja paikallaan pysyvät rasittavat enimmäkseen suorittimen liukulukuyksikköä ja välimuisteja blend-valinnan rasittaessa kaikkia tietokoneen komponentteja.
Rivimoottori

Rivimoottorin lohko.
Rivimoottori on mäntämoottori, jossa sylinterit ovat vierekkäin rivissä. Rivimoottorista käytetään myös nimitystä suora moottori, koska sylinterit ovat suorassa rivissä vierekkäin. Muita polttomoottoreita erilaisilla sylinterien asetteluilla ovat esimerkiksi V-moottori, tähtimoottori ja bokserimoottori. Autokäytössä rivimoottorissa on yleisimmin neljä sylinteriä, mutta kolme-, viisi- ja kuusisylinterisiä moottoreita käytetään pyrittäessä hyödyntämään niiden tuomia etuja joissain tapauksissa. Kolmesylinterisen moottorin etuja muihin verrattuna ovat luonnollisesti pienempi koko ja paino. Viisisylinterinen moottori on saatettu kehittää kuusisylinterisestä sitä lyhentämällä, esimerkiksi etuvetoon siirryttäessä, jolloin kuusisylinterinen olisi liian suuri asennettavaksi poikittain auton keulalle. Kuusisylinterisen käynti on rakenteesta johtuen hyvin tasaista sekä värinätöntä ilman erillisiä tasapainotusakseleita.
Rivimoottori autoissa > 2-sylinterisiä

Fiat 500 on saatavissa 0,9 litran kaksisylinterisellä ahdetulla bensiinimoottorilla. Samaa TwinAir-moottoria on käytetty myös Alfa Romeo MiTossa.
Rivimoottori autoissa > 4-sylinterisiä

Valtaosa autonvalmistajista tekee nelisylinterisiä moottoreita.
Rivimoottori autoissa > 5-sylinterisiä

Viisisylinterisiä moottoreita käyttävät monet valmistajat, kuten Volvo, Audi, Mercedes-Benz ja Volkswagen eräissä malleissaan (dieselmoottorit ja VR5-moottori).
Rivimoottori autoissa > 6-sylinterisiä

Kuusisylinterisiä rivimoottoreita on perinteisesti käytetty suuremmissa ja ylellisemmissä automalleissa niiden tasaisen ja värinättömän käynnin vuoksi. Moottorityyppi on yleinen myös urheiluautoissa.
BMW:n useat mallit
Nissan Cedric
Datsun Laurel
Volvo S80
Volvo V70
Volvo XC90
Toyota Supra
Mercedes-Benz W124 300CE
Rivimoottori autoissa > 7-sylinterisiä

SisuDiesel aloitti keväällä 2009 seitsemänsylinterisen dieselin valmistamisen. Uuden 9,8-litraisen moottorin tehoalueeksi on määritelty 250–350 kW (335–470 hv). Ensimmäiseksi sen saivat käyttöönsä Agcon valmistamat leikkuupuimurit. Sitä tarjotaan myös traktoreihin, konttilukkeihin ja maarakennuskoneisiin.
Rivimoottori autoissa > 8-sylinterisiä

Buick käytti hyvin pitkään kahdeksansylinterisiä rivimoottoreita automalleissaan. Suoran kahdeksansylinterisen hyviä puolia olivat värinättömyys ja hiljaisuus, jotka tietenkin sopivat arvokkaaseen autoon. Suora kahdeksansylinterinen poistui Buickin valikoimasta 1950-luvun alussa, jolloin sen korvasi uusi V8-moottori. Myös muut autonvalmistajat ovat käyttäneet suoraa kahdeksikkoa loistoautoissaan. Chrysler teki 1990-luvun loppupuolella konseptiauton, jossa oli kaksi Neonin nelisylinteristä moottoria yhdistettynä yhdeksi suoraksi kahdeksikoksi. Tämä on tunnetusti viimeinen valmistettu suora kahdeksansylinterinen moottori. [lähde? ]
Rivimoottori muissa käyttökohteissa

Yksi maailman suurimpia rivimoottoreita on Wärtsilän suunnittelema 14-sylinterinen Wärtsilä-Sulzer RTA96-C -moottori, jollainen on käytössä valtavassa M/S Emma Mærsk -konttialuksessa.
Petšatnikin metroasema (Ljublinsko-Dmitrovskaja)

Asemalaituri
Petšatniki (ven. Печатники) on Moskovan metrojärjestelmään kuuluva metroasema Petšatnikin kaupunginosassa, Moskovan kaakkoisosassa. Se kuuluu vaaleanvihreään Ljublinsko-Dmitrovskaja-metrolinjaan. Sisäänkäynti asemalle on Šosseinaja-, Polbina- ja Gurjanova-kaduilta. Asema avattiin 28. joulukuuta 1995 osana metrolinjan ensimmäistä vaihetta. Sen ovat suunnitelleet arkkitehdit A.Ju. Orlov ja A.N. Nekrasov. Sen pilarit ovat vaaleanpunaista marmoria ja lattia punaista sekä harmaata graniittia. Aulassa on suuri taideteos, jonka on suunnitellut taiteilija V. A. Bubnov.
Aiheesta muualla

Sijaintikuva kartametro.info
Pokémon Crystal

| Pokémon Crystal |
| --- | --- |

Kehittäjä:  Game Freak
Julkaisija:  Nintendo
Jakelija:  Nintendo eShop
Ohjaaja:  Junichi Masuda
Tuottaja:  Satoru Iwata Satoshi Yamamoto Shigeru Miyamoto Tsunekazu Ishihara
Käsikirjoittaja:  Junichi Masuda Koji Nishino Toshinobu Matsumiya Kenji Matsushima
Taiteilija:  Ken Sugimori
Säveltäjä:  Junichi Masuda Morikazu Aoki Go Ichinose
Pelisarja:  Pokémon
Julkaistu:  JP 14. joulukuuta 2000 NA 29. heinäkuuta 2001 AUS 30. syyskuuta 2001 EU 2. marraskuuta 2001
Lajityyppi:  tietokoneroolipeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  Game Boy Color
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK      : 
Pokémon Crystal (jap. ポケットモンスター クリスタルバージョン, Poketto Monsutā Kurisutaru Bājon) on Game Freakin kehittämä ja Nintendon julkaisema Pokémon-peli Game Boy Colorille. Crystal julkaistiin Japanissa vuonna 2000 ja Yhdysvalloissa ja Euroopassa 2001. Peli sijoittuu samalle alueelle kuin Pokémon Gold ja Silver eli Johtoon (Pokémon-liigan jälkeen myös Kantoon). Pelin aloitus-Pokémonit ovat Cyndaquil, Chikorita ja Totodile.
Pokémon Goldin ja Silverin sekä Crystalin välillä olevia muutoksia ovat eri Pokémonit ja Pokémonien liikkumisanimaatiot tullessa otteluareenalle. Muitakin pikkumuutoksia on tapahtunut, kuten että tarina keskittyy Suicunen (kansikuvassa) ympärille ja sitä ei napata samalla tavalla kuin Goldissa ja Silverissä. Crystalissa on Pokémon-pelien ensimmäinen naispuolinen pelaajahahmo, Kris. Uutena ominaisuutena on myös Battle Tower, jossa on mahdollista taistella lukuisia kouluttajia vastaan.
Kuvakaappaus pelistä. Pelaaja voi pelata ensimmäistä kertaa tytöllä.
Playwutchyalike: The Best of Digital Underground

| Playwutchyalike: The Best of Digital Underground Digital Underground |
| --- | --- | --- |

Kokoelmalevyn tiedot
 Julkaistu: 10. kesäkuuta 2003
 Tuottaja(t): Digital Underground
 Tyylilaji: Rap
 Levy-yhtiö: Rhino
Digital Underground muut julkaisut
| No Nose Job 2001 | Playwutchyalike 2003 | ..Cuz A D.U. Party Don't Stop!! 2008 |
Playwutchyalike: The Best of Digital Underground on toinen kokoelma-albumi rap-ryhmä Digital Undergroundilta. Albumi julkaistiin vuonna 2003.
Kappalelista

"Same Song" (Edit) mukana 2Pac
"The Way We Swing"
"Underwater Rimes" (Remix)
"The Humpty Dance"
"Freaks Of The Industry"
"Doowutchyalike"
"Sex Packets"
"Packet Man"
"Nuttin' Nis Funky"
"Heartbeat Props"
"No Nose Job"
"Kiss You Back"
"Wussup Wit The Luv" (Single Version) mukana 2Pac
"We Got More"
Perry Mason yllättää

| Perry Mason yllättää> Perry Mason |
| --- | --- |
 William Hopper (takana), Raymond Burr ja Barbara Hale sarjassa Perry Mason yllättää vuonna 1961.
Tyyli:  lakidraama
Kestoaika:  60 minuuttia
Pääosissa:  Raymond Burr Barbara Hale
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  21. syyskuuta 1957 – 22. toukokuuta 1966
Jaksoja:  245
Tuotanto
Tuottaja(t):  Gail Patrick Jackson Arthur Marks Art Seid Sam White Ben Brady
Aiheesta muualla
IMDb 
Perry Mason yllättää (Perry Mason) oli yhdysvaltalainen lakidraamasarja, jota CBS esitti 1957–1966. Nimiroolissa losangelesilaisena asianajajana Perry Masonina näytteli Raymond Burr. Sama tuotantoryhmä teki myös toisen Perry Mason -televisiosarjan 1973–1974, mutta sarjan näyttelijät oli korvattu uusilla ja sarjaa tehtiin vain 15 jaksoa. Burr palasi Masonin rooliin 1980-luvun puolestavälistä alkaen tehdyissä televisioelokuvissa, joita tehtiin liki kymmenen vuoden ajan. Perry Masonin hahmon oli luonut kirjailija Erle Stanley Gardner, ja se oli esiintynyt ensimmäisen kerran romaanissa The Case of the Velvet Claws vuonna 1933.
Masonia avustivat työssään hänen sihteerinsä Della Street, jota esitti Barbara Hale ja William Hopperin esittämä yksityisetsivä Paul Drake. Neljäs sarjassa koko sen kestoajan mukana ollut näyttelijä oli William Talman, joka esitti piirisyyttäjä Hamilton Burgeria.
Roolit

| 0 | 1 | 2 |
| --- | --- | --- |
|  Raymond Burr  | … |  Perry Mason   |
|  Barbara Hale  | … |  Della Street   |
|  William Hopper  | … |  Paul Drake   |
|  William Talman  | … |  Hamilton Burger   |
Aiheesta muualla

Sarjan jaksoja CBS:n sivustolla (englanniksi)
Brian Kelleher ja Diana Merrill: The Perry Mason TV Show Book (englanniksi)
PlayChoice-10

| PlayChoice-10 |
| --- | --- |

Kehittäjä:  Nintendo
Lisää videopeliartikkeleitaVideopelien teemasivulla
PlayChoice-10 on vuonna 1986 julkaistu Nintendon kolikkopelikone, jolla pelattiin NES-konsolin pelejä. Perinteisistä kolikkopelikoneista poiketen PlayChoice-10:ssä ei maksettu pelikerroista vaan peliajasta. Yksi pelivaraus vastasi tiettyä määrää peliaikaa, jonka aikana pelaaja pystyi pelaamaan mitä tahansa pelikoneeseen asennetuista kymmenestä pelistä. Pelattavaa peliä pystyi myös vaihtamaan niin kauan kuin koneessa riitti peliaikaa.
Tavallisten NES-kasettien sijaan PlayChoice-10:ssä käytettiin erillisiä laajennuskortteja, jotka sisälsivät itse pelin lisäksi 8 kilotavua ROM-muistia. Tähän ylimääräiseen muistiin oli tallennettu pelikohtaisia vihjeitä, joita näytettiin pelikoneen toisessa näytössä pelaamisen aikana. PlayChoice-10:tä valmistettiin myös yksinäyttöisenä mallina, jossa pelivihjeet sai tarvittaessa näkyviin nappia painamalla.
Pirates of the Caribbean (huvipuistolaite)

Sisäänkäynti
Pirates of the Caribbean on yksi tunnetuimmista ja suosituimmista Disneyland-, Walt Disney World -, Tokio Disneyland - ja Disneyland Paris -huvipuistojen nähtävyyksistä. Se sisältää merirosvoaiheisen veneajelun, jonka tarina esitetään Audio-Animatronic -nukkehahmoilla ja äänitehosteilla. Alkuperäinen Pirates avattiin Kalifornian Disneylandiin 18. syyskuuta 1967 viimeisenä laitteena, jonka suunnitteluun vuotta aikaisemmin kuollut Walt Disney oli osallistunut.
Disneyland Paris > Tarina

Pariisin Disneylandissa Karibian merirosvot löytyy Adventurelandista. Ulkoisesti se muistuttaa Karibian saaren linnoitusta ja jonotusalueella vierailija imeytyy täysin vaikutelmaan, että paikka todellakin on linnoitus Karibian yössä, ja että hän astelee sisään salaista sisäänkäyntiä pitkin, joka johtaa linnoituksen uumeniin. Linnoitus on rähjäinen kuin taistelun jäljiltä ikään kuin varoittaen, että kutsumattomille vieraille ei käy hyvin.
Linnan uumenista löytyy salainen laivalaituri, jota kaapparit käyttävät saaliin piiloittamiseen. Vierailija hyppää veneen kyytiin ja seikkailu Karibian yössä voi alkaa.
Disneyland Paris > Tekniikka

Teknisesti Pariisin versio on edistynein. Tarinan kertomisessa hyödynnetään erilaisia elokuvien tekemisessä käytettäviä lavaste- ja tehostekikkoja. Jo pelkästään tarinan viimeiseen näytökseen käytetään 72 erikoistehostetta. Miekkailevat merirosvot olivat senhetkisen Audio-Animatronic-tekniikan huippusaavutus.
Elokuva

Menestynyt seikkailuelokuva Pirates of the Caribbean: Mustan helmen kirous pohjautuu vahvasti tähän huvipuistonähtävyyteen. Osa musiikista ja tilanteista on suoraan teemapuiston nähtävyydestä. Elokuvasta tutut hahmot on kuitenkin lisätty Disneylandin, Walt Disney Worldin ja Tokio Disneylandin nähtävyyksiin jälkikäteen. Disneyland Parisin nähtävyydessä itsessään ei esiinny elokuvan päätähtiä, mutta nähtävyyden ulkopuolella saattaa tavata imitoijan.